מלחמת הכוכבים - פרק 7: הכוח מתעורר

מלחמת הכוכבים: הכוח מתעורר (באנגלית: Star Wars: The Force Awakens), או בשמו המלא: מלחמת הכוכבים - פרק 7: הכוח מתעורר, הוא סרט אופרת חלל אפית וסרט פעולה-הרפתקאות אמריקאי משנת 2015, כחלק השביעי בסאגת סרטי מלחמת הכוכבים, והסרט הראשון בטרילוגיה השלישית של הסאגה, שמתרחשת כרונולוגית ב-30 שנה לאחר המועד בו התרחשה עלילת הטרילוגיה המקורית של הסדרה. זהו הסרט הראשון בסאגת מלחמת הכוכבים המופק לאחר רכישת חברת לוקאס פילם על ידי תאגיד הבידור חברת וולט דיסני, שאף אחראית על הפצתו. כוכבי הסרט כוללים את ג'ון בויגה, דייזי רידלי, אדם דרייבר כנבל של הסרט קיילו רן, אוסקר אייזק, אנדי סירקיס, דונל גליסון, מקס פון סידוב, לופיטה ניונגו, בריאן ורנל, גוונדלין כריסטי, אנתוני דניאלס, פיטר מייהו, קני בייקר, האריסון פורד, קארי פישר ומארק המיל (שלושתם שבים לגלם את דמויותיהם של האן סולו, הנסיכה ליאה אורגאנה ולוק סקייווקר בהתאמה, לראשונה מאז 1983). את הסרט ביים ג'יי ג'יי אברהמס והוא מבוסס על תסריט מאת מייקל ארנדט בשיתוף פעולה עם לורנס קסדן. יוצר הסדרה ג'ורג' לוקאס היה מעורב בהפקת הסרט כיועץ יצירתי. לאחר שחברת וולט דיסני רכשה את לוקאס פילם בשנת 2012, הכריזו האולפנים על כוונתם להפיק טרילוגיית המשך של מלחמת הכוכבים. מפיקי הסרט הם קתלין קנדי, ג'יי. ג'יי. אברהמס ושותפו בריאן בורק. הצילומים החלו באפריל 2014 ונערכו באבו דאבי ואיסלנד לפני שעברו במאי אותה שנה לאולפני פיינווד בבקינגהאמשייר שבבריטניה. הצילומים הושלמו בנובמבר 2014. הסרט יצא לאקרנים ב-18 בדצמבר 2015 בארצות הברית וב-17 בדצמבר 2015 בישראל. הסרט יצא לאקרנים ברחבי העולם ב-3D (תלת-ממד), RealD3D (גרפיקת תלת-ממד שפותחה בידי חברת הקרנת סרטי הקולנוע RealD), דו-ממד (2D) ו-IMAX והיה לסרט הראשון בסדרת סרטי מלחמת הכוכבים שיצא בתלת-ממד, אף על פי שהסרט הראשון זכה למחווה בתלת-ממד ב-17 בדצמבר 2015 בישראל וב-16 בדצמבר 2015 בארצות הברית ושאר מדינות בעולם. עם יציאתו הסרט הפך לשובר קופות ושבר שיאי הכנסות והכניס כ-529 מיליון דולר ברחבי העולם כבר בסוף שבוע הראשון להקרנתו, עם הפתיחה הטובה ביותר בהיסטוריה של הקולנוע, עד לצאת הנוקמים: סוף המשחק. הסרט גרף הכנסות של למעלה ממיליארד דולר כבר לאחר 12 ימי הקרנה. בנוסף, הוא עקף את עולם היורה והפך לסרט השלישי המכניס ביותר בכל הזמנים לאחר אווטאר וטיטאניק, אך חזר למקום חמישי לאחר יציאת הסרטים "הנוקמים: סוף המשחק" ו-"אווטאר: דרכם של המים". בנוסף להצלחתו הקופתית הגדולה, זכה הסרט לשבחים ביקורתיים עולמיים מצד מבקרי קולנוע ומעריצי הסדרה ששיבחו רבות את העלילה, הכתיבה, הבימוי, פסקול הסרט מאת ג'ון ויליאמס, קטעי האקשן, הנבלים, האפקטים, הפעלולים, המשחק, האווירה וההומור הקומי. הסרט היה מועמד לפרס אוסקר בחמש קטגוריות: עריכת הסאונד הטובה ביותר, מיקס סאונד הטוב ביותר, איפור ועיצוב שיער הטובים ביותר, העריכה הטובה ביותר והפסקול הטוב ביותר. לסרט יצאו שני סרטי המשך: "פרק 8: אחרוני הג'דיי" ב-14 בדצמבר 2017 ו"פרק 9: עלייתו של סקייווקר ב-20 בדצמבר 2019. לאחר שנים של מלחמה בין המסדר הראשון המהווה את שאריות האימפריה, לרפובליקה החדשה, מצליחה הגנרלית ליאה אורגנה להשיג מידע לגבי מיקומו של אחיה, אביר הג'דיי האחרון, לוק סקייווקר. לוק, שנעלם שנים רבות לפני כן, מבוקש לא רק על ידי המורדים המחפשים אותו בשל כוחותיו ועל מנת שיחזיר את הג'דיי לקדמותם, אלא גם על ידי המסדר הראשון שמעוניין לחסלו ולהביא בכך את הקץ על מסדר הג'דיי. פו דמרון נשלח לכוכב ג'אקו במטרה לפגוש את לור סאן טקה, ולקבל ממנו את המפה המובילה אל לוק. אל המקום מגיעים גם חיילי סער השייכים למסדר הראשון בראשותו של קיילו רן, מנהיג אבירי הרן (המקבילים לסית' מהטרילוגיה המקדימה). פו מחביא את המפה בתוך הדרואיד שלו, BB-8, ונתפס על ידי חיילי המסדר הראשון שמחסלים לאחר מכן את כל הכפריים בפקודת קיילו רן. BB-8 נמלט מהמקום ופוגש את ריי, צעירה מקומית העוסקת למחייתה באיסוף גרוטאות מחלליות שהתרסקו ומכירתן תמורת אוכל. לאחר שקיילו רן מוציא מדמרון, בעזרת הכוח, את מקום המסתור של המפה, הוא שולח כוחות למצוא את הדרואיד. FN-2187, חייל סער שהזדעזע מרצחנותו של רן וחייליו, מחליט להציל את דמרון ולהימלט בעזרתו מכוחות המסדר הראשון. פו מעניק לחייל את השם פין (Finn), והשניים נמלטים ומתרסקים על הכוכב ג'אקו. פין מתעורר לאחר ההתרסקות ומשלא מצא את פו, הוא משוכנע שהוא נהרג בהתרסקות. בעודו מחפש דרך להימלט הוא פוגש את ריי ומזהה את הדרואיד שברשותה כזה שמחזיק את התוכניות. פין מזדהה לפני ריי כלוחם המחתרת והשניים גונבים את המילניום פלקון שנמצאת במגרש גרוטאות סמוך ונמלטים. המילניום פלקון נחטפת על ידי ספינת משא שבה, נמצאים האן סולו וצ'ובאקה ששבו לחייהם כמבריחי סחורות. לאחר שלספינת המשא מגיעים כמה בעלי חוב שדורשים מסולו את הכסף, נמלטים הארבעה במילניום פלקון וטסים לטירתה של מאז קאנאטה, פיראטית בת למעלה מאלף שנה וחברתו של סולו שתסייע להם להימלט. אורחי המסיבה של מאז מודיעים לאנשי המסדר הראשון, ובמקביל למורדים, על הימצאותם של הארבעה ו-BB-8 במקום. ריי שומעת קולות ממרתף הארמון של מאז שמביאים אותה עד לחרב האור של לוק סקייווקר, וברגע שהיא נוגעת בחרב היא חווה חיזיון במהלכו היא נלחמת בקיילו רן ואף רואה את דמותו של לוק עצמו. כשהיא מתעוררת מאז מעניקה לה את חרב האור של סקייווקר שנמצאת במקום, אך היא מסרבת ובורחת. כוחות האימפריה מגיעים למקום במרדף אחר הדרואיד, אך מעט אחריהם מגיעים גם חיילי המרד ובראשם פו דמרון (שמתברר ששרד את הנחיתה אבל התעורר רק בלילה הרבה אחרי שפין הלך) והנסיכה ליאה אורגנה. מתברר שקיילו רן הוא בן סולו, בנם של סולו והנסיכה ליאה, שאומן על ידי לוק אך עבר לצד האפל בעידודו של המנהיג העליון סנוק. נישואיהם של סולו ואורגנה נגמרו בעקבות הכאב הרב שחש סולו לאור בגידתו של בנו, משבר שגרם לו לנטוש את חייו כגנרל ברפובליקה ולחזור לחייו כמבריח. פין יוצא לחפש את ריי שברחה ולוקח עמו את חרב האור, אך רן חוטף את ריי לספינתו במטרה להוציא ממנה את המידע על מיקומו של סקייווקר. המסדר הראשון בנה כלי נשק חדש, עוצמתי בהרבה מכוכב המוות: מחסל הכוכבים, בסיס בגודל של כוכב לכת קטן, המשתמש באנרגיית השמשות שמסביבו. בעזרתו היא מחסלת את כל כוכבי הלכת עליהם שוכנים הנהגת הרפובליקה ממרחק. הנשק הוא כדור דייסון ופועל על ידי "שאיבה" של אנרגיה מהשמש הצמודה לו. כשהשמש נעלמת הנשק טעון ומוכן לפעולה. כוכב זה היה כוכב קרח, והמסדר הראשון הוסיף לו את הנשק המיוחד והקטלני שלו. האנרגיה של הנשק היא אנרגיה אפלה המכונה "תמצית", הנמצאת בכל מקום ביקום ומציעה מקור כוח כמעט בלתי מוגבל למסדר הראשון. מפקד הבסיס הוא גנרל האקס. סולו, צ'ובאקה ופין נשלחים לנסות לחסל את הגנות הכוכב מבפנים על מנת שלוחמי המחתרת יוכלו להתקרב עם חלליות ה-X-Wing כדי להשמיד את המתנד של מחסל הכוכבים וכל זאת לפני שהמסדר הראשון יספיק להטעין אותו מחדש. בהגיעם לכוכב מתברר שפין הגיע במטרה להציל את ריי, אך זו הצליחה להימלט כשגילתה שגם היא שולטת ב"כוח" כשעמדה בחקירה של קיילו רן. החבורה תופסת את המפקדת-לשעבר של פין, קפטן פאזמה וזו, תחת איומים, מבטלת את הגנת הכוכב והתקפת המורדים על המתנד מתחילה. לאחר שפין, האן סולו וצ'ובאקה רואים שההתקפה לא מוצלחת, הם מחליטים לנסות לעזור על ידי הטמנת חומרי נפץ על מנת לפוצץ את המתנד מבפנים, אך במהלך הניסיון פוגש סולו את בנו ומנסה לשכנע אותו לחזור לצד המואר של הכוח. רן מתוודה כי הוא אינו שלם עם החלטתו לעבור לצד האפל ומבקש את עזרת אביו. בעודו מושיט לו את חרב האור שבנה, הוא מפעיל אותה והורג את אביו. מיד לאחר מותו של סולו, צ'ובאקה מפוצץ את מטעני הנפץ ואלה פוגעים אנושות במתנד אך לא מפסיקים את פעולתו ואת פעולת הכוכב - והשמש, שאותה יונק מחסל הכוכבים, הולכת ונחלשת. לאחר קרב שנראה אבוד, מצליח פו לירות את היריות שגורמות לכוכב להתפוצץ מבפנים. בעוד הכוכב מתחיל לקרוס, נלחמים ריי ופין בקיילו רן. פין נפצע קשה במהלך הקרב, אך ריי מצליחה להילחם ולהביס את רן. במהלך קריסת הכוכב נפערת האדמה ביניהם והקרב נפסק. ריי וצ'ובאקה נמלטים במילניום פלקון, כשאיתם פין הפצוע ומחוסר ההכרה. לאחר שהמורדים מפענחים את המפה, נשלחת ריי יחד עם צ'ובאקה ו-R2-D2 למצוא את לוק סקייווקר. היא מאתרת אותו בכוכב, ובסצנת הסיום של הסרט מושיטה לו את חרב האור שלו. צוות השחקנים הוכרז במהלך אפריל 2014. דייזי רידלי – ריי, אספנית גרוטאות שננטשה על כוכב הלכת ג'אקו כילדה, ומחכה לחזרתם של הוריה. בעלת יכולות שליטה ב"כוח". ג'ון בויגה – FN-2187/פין, חייל סער בשירות המסדר הראשון שערק והצטרף למחתרת. אוסקר אייזק – פו דמרון, טייס קרב בשירות ההתנגדות. אדם דרייבר – בן סולו/קיילו רן, הנבל הראשי של הסרט. לוחם בעל חיבור חזק ל"כוח", מפקד צבא המסדר הראשון וחבר במסדר אבירי רן. בנם של האן וליאה, ותלמידו לשעבר של לוק סקייווקר. אנדי סירקיס – המנהיג העליון סנוק, מנהיג המסדר הראשון, מורו של קיילו רן ובעל חיבור חזק לצד האפל של הכוח. דונל גליסון – גנרל ארמיטאג' האקס, מפקד בסיס מחסל הכוכבים. האריסון פורד - האן סולו, מבריח שבעברו היה דמות מפתח בברית המורדים. בעלה של ליאה, ואביו של בן. פיטר מייהו וג'ונאס סוטאמו – צ'ובאקה, ווקי נאמן ושותפו של האן סולו. קארי פישר גנרל ליאה אורגנה, הנסיכה של כוכב הלכת המושמד אולדראן, שנעשתה לגנרלית ההתנגדות. אחותו התאומה של לוק, אשתו של האן ואמו של בן. מארק המיל – לוק סקייווקר, אחד מן אבירי הג'דיי האחרונים שנותרו. אנתוני דניאלס – C-3PO, דרואיד פרוטוקול הומנואידי, המסייע לגנרל ליאה ולהתנגדות. לופיטה ניונגו – מאז קאנאטה, דמות חכמה ובעלת ניסיון המנהלת מסבאה בכוכב הלכת טאקודנה. מקס פון סידוב – לור סאן טקה, הרפתקן לשעבר המתגורר בכוכב הלכת ג'אקו, המסייע להתנגדות במאמציהם למציאת לוק. ג'ק לסקי – קצין ראשון קני בייקר שב לגלם את דמותו של הדרואיד R2-D2. טים רוז ומייק קווין שבו להפעיל את דמויותיהם של אדמירל אקבר וניין נאנב, כאשר את הדמויות דובבו אריק באורספלד וקיספנג רוטיץ'. יואן מקגרגור הקליט דגימת קול ללא קרדיט עבור הסרט כאובי ואן קנובי, וכן נעשה שימוש בקולותיהם של פרנק אוז ואלק גינס כיודה וכקנובי, בהתאמה. גוונדלין כריסטי גילמה את דמותה של קפטן פאזמה, מפקדת לגיונות חיילי הסער של המסדר הראשון. גרג גרונברג וג'סיקה הנוויק גילמו דמויות של טייסים בשירות ההתנגדות, תומאס סאנגסטר גילם קצין במסדר הראשון, הארייט וולטר ומייסי ריצ'רדסון-סלרס גילמו חברות בהתנגדות, סיימון פג גילם סוחר גרוטאות ו-ווריק דייוויס גילם דייר בטירתה של מאז קאנאטה. ביל היידר ובן שוורץ סייעו ביצירת האפקטים הווקאליים לדמותו של BB-8, שהופעל בידי דייב צ'פמן ובריאן הרינג. ב-30 באוקטובר 2012 פורסם לראשונה כי חברת וולט דיסני רכשה את חברת לוקאס פילם תמורת 4 מיליארד דולרים. מנכ"ל דיסני רוברט איגר ציין לאחר הרכישה כי הם הולכים להפיק טרילוגיה חדשה בסאגת מלחמת הכוכבים. ב-24 בינואר 2013 פורסם לראשונה כי במאי הסרט יהיה ג'יי ג'יי אברהמס. במאי 2013 לוקאס פילם ציינו לראשונה כי הסרט יצולם בין היתר בבריטניה, כמה נציגים של לוקאס פילם נפגשו עם ג'ורג' אוסבורן (שר האוצר של בריטניה) על מנת שיסכים לתנאי ההפקה בבריטניה. בהמשך דווח כי צילומי האולפן יתבצעו בסטודיו פיינווד שבאנגליה. ב-22 באוגוסט 2013 פורסם כי צלם הסרט דניאל מינדל יצלם את הסרט על סרט 35 מילימטר. הפצת הסרט בארצות הברית נקבעה ל-18 בדצמבר 2015. ב-11 בפברואר 2014 נחשף לוח זמני הצילום לשלושה חודשים. במרץ 2014 הודיעו דיסני כי יפיצו את הסרט לגרסת IMAX. באפריל ובמאי 2014 החלו צילומי הסרט שבוצעו בכמה אתרים ברחבי העולם, בעיקר באבו דאבי, איסלנד ובבריטניה והושלמו בנובמבר 2014. בנובמבר 2014 אולפני דיסני חשפו את שם הסרט הרשמי "מלחמת הכוכבים: הכוח מתעורר" ("Star Wars: The Force Awakens") ובהמשך אותו החודש פורסם הטריילר הראשון. לוקאס גיבש לאורך השנים טיוטה ראשונית לתסריט הסרט (כמו גם לסרט השמיני והתשיעי בסדרה) אותם הוא העביר ליו"ר דיסני בוב איגר לאחר שחברת לוקאס פילם נמכרה לדיסני. בינואר 2014 דיווח הבמאי כי התסריט גמור, וכי הצילומים יחלו במאי 2014. ב-28 בנובמבר 2014 פורסם בערוץ היוטיוב הרשמי של מלחמת הכוכבים טיזר טריילר באורך 88 שניות. בטריילר ניתן לראות סוג חדש של רובוט, חלליות X-Wing, פלוגות סער עם שריון חדש וגם סית' מסתורי (לא רואים את פניו) עם חרב אור בצורת צלב, שיוצא ממנה להב ראשי גדול, ועוד שני להבים קטנים בצדדים. שבוע אחרי פרסום הטריילר התברר כי הסית' המסתורי הוא השחקן אדם דרייבר המגלם את דמות הנבל החדש בסרט ששמו קיילו רן. בסוף הטריילר ניתן לראות את המילניום פאלקון, החללית של האן סולו טסה ונלחמת מול חלליות TIE של המסדר הראשון. באפריל 2015 פורסם הטיזר השני שבו מופיעות לראשונה גם דמויותיהם של האן סולו וצ'ובאקה. ב-19 באוקטובר 2015, שודר לראשונה הטריילר הרשמי המלא של הסרט במהלך שידור משחק הפוטבול המרכזי ב-ESPN ויום למחרת הופץ ברחבי האינטרנט. את פסקול הסרט הלחין ג'ון ויליאמס הסרט שבר שיאי הכנסות (ללא התאמה לאינפלציה) רבים (41). הבולטים שבהם: מירב ההכנסות ליום הפתיחה (119 מיליון דולר). מירב ההכנסות לסוף השבוע הראשון (247.9 מיליון דולר). מירב ההכנסות בכל הזמנים (936 מיליון דולר). מירב ההכנסות לסוף השבוע הראשון (529 מיליון דולר-מקום שני אחרי מהיר ועצבני 8). ההגעה המהירה ביותר להכנסות של מיליארד דולר (12 ימים). הסרט זכה לביקורות נלהבות בארצות הברית ורחבי העולם. באתר הביקורות rotten tomatoes הסרט זכה לציון של 92% ובאתר Metacritic לציון של 81%. מבקרים וצופים רבים שמו לב לקווי דמיון ברורים בין "הכוח מתעורר" לסרט הראשון שיצא מלחמת הכוכבים - פרק 4: תקווה חדשה. ההסבר המרכזי לכך לדעת רבים הוא שלאור האכזבה משלושת הסרטים האחרונים, היה צורך להראות שאפשר לעשות סרט מלחמת הכוכבים טוב, ולכן העלילה דומה מאוד לזו של הסרט הראשון. בנובמבר 2015 יצא משחק חדש בסדרת Star Wars battlefront, המתרחש במקומות שונים מסרטי הטרילוגיה המקורית ו'הכוח מתעורר'. ב-28 ביוני 2016 יצא משחק הווידאו Lego Star Wars: The Force Awakens. מידע וכתבות: אתר האינטרנט הרשמי של מלחמת הכוכבים - פרק 7: הכוח מתעורר "הכוח מתעורר" באתר של מלחמת הכוכבים מלחמת הכוכבים : הכוח מתעורר: טיזר טריילר באתר יוטיוב ynet, בלגן בגלקסיה רחוקה-רחוקה: תסריטאי "מלחמת הכוכבים 7" בחוץ, דחייה באופק?, באתר ynet, 24 באוקטובר 2013 אלי לאון, האימפריה מכה בשביעית, באתר ישראל היום, 4 בדצמבר 2014 אמיר בוגן, המדריך לגלקסיה: סודות "מלחמת הכוכבים", באתר ynet, 21 באוגוסט 2015 ישי קיצ'לס, אם כל המלחמות, באתר ישראל היום, 11 בדצמבר 2015 אליחי וידל, בדרך ל-200 דולר למניה? | הסרט שיקבע את עתידה של דיסני, האנשים שמחכים שבועיים בתור - והחידה הסינית, באתר TheMarker‏, 14 בדצמבר 2015 שמעון גרימבלט, הכוח מתפוצץ: "מלחמת הכוכבים" שובר שיאים, באתר nrg‏, 20 בדצמבר 2015 מיכל רשף‏, הטרילוגיה מתעוררת: "מלחמת הכוכבים" שוב כאן, באתר וואלה, 20 באוקטובר 2015 ביקורות: אמיר בוגן, מלחמת הכוכבים החדש: לא הכל טוב, באתר ynet, 16 בדצמבר 2015 אליחי וידל, "מלחמת הכוכבים": הייתי העכבר במעבדת הכפתורים של ג'יי ג'יי אברמס, באתר הארץ, 17 בדצמבר 2015 אורי קליין, "מלחמת הכוכבים": הרבה אקשן ומעט תחכום, באתר הארץ, 17 בדצמבר 2015 אסף גולן, ביקורת "מלחמת הכוכבים": הכוח התעורר חלקית, באתר nrg‏, 17 בדצמבר 2015 אפרת מלטר, ביקורת "מלחמת הכוכבים": הכוח התעורר בענק, באתר nrg‏, 17 בדצמבר 2015 אורון שמיר, עכבר העיר אונליין, "מלחמת הכוכבים: הכוח מתעורר": מכוון נמוך ובכל זאת פוגע, באתר הארץ, 17 בדצמבר 2015 אמיר בוגן, "מלחמת הכוכבים" החדש: תקווה ישנה חדשה, באתר ynet, 18 בדצמבר 2015 יעל שוב, "מלחמת הכוכבים: הכוח מתעורר": מעריצים, הסירו דאגה מליבכם, באתר Time Out ישראל, 17 בדצמבר 2015 אילן קפרוב‏, יש כבוד: "מלחמת הכוכבים: הכוח מתעורר" מחזיר את הקסם הישן לגלקסיה, באתר וואלה, 17 בדצמבר 2015 יאיר הוכנר, ‏מלחמת הכוכבים: הכוח מתעורר - "הכוח בהחלט מתעורר בסרט השביעי בסדרה והתוצאה מענגת", באתר "סרט" צחי כהן, שובם של האן סולו וצ'ובאקה, מקור ראשון, מוסף "שבת", 9 בינואר 2016 "מלחמת הכוכבים - פרק 7: הכוח מתעורר", במסד הנתונים הקולנועיים IMDb (באנגלית) "מלחמת הכוכבים - פרק 7: הכוח מתעורר", באתר נטפליקס "מלחמת הכוכבים - פרק 7: הכוח מתעורר", באתר AllMovie (באנגלית) "מלחמת הכוכבים - פרק 7: הכוח מתעורר", באתר Rotten Tomatoes (באנגלית) "מלחמת הכוכבים - פרק 7: הכוח מתעורר", באתר Box Office Mojo (באנגלית) "מלחמת הכוכבים - פרק 7: הכוח מתעורר", באתר Metacritic (באנגלית) "מלחמת הכוכבים - פרק 7: הכוח מתעורר", באתר אידיבי "מלחמת הכוכבים - פרק 7: הכוח מתעורר", תסריט הסרט באתר Scripts.com (באנגלית) "מלחמת הכוכבים - פרק 7: הכוח מתעורר", באתר דיסני+ סרטים (באנגלית) "מלחמת הכוכבים - פרק 7: הכוח מתעורר", במסד הנתונים הקולנועיים KinoPoisk (ברוסית) J.J. Abrams: Star Wars Episode VII will start shooting in early 2014 Hugh Armitage (16 בדצמבר 2013). "Star Wars Episode 7 script still not finalised". דיגיטל ספיי. {{cite web}}: (עזרה) New Star Wars Movies Announced as Disney Enters Agreement to Acquire Lucasfilm Ltd. | StarWars.com Star Wars Is Being Kick-Started with Dynamite | StarWars.com New Video Series: A Discussion About the Future of Star Wars | StarWars.com STAR WARS: EPISODE VII Wraps STAR WARS: EPISODE VII CAST ANNOUNCED, הכרזת שמות צוות השחקנים באתר הרשמי ‏"Star Wars Feature Film Production Returns to the U.K." starwars.com. 10 במאי 2013. אורכב מ-המקור ב-2013-06-07. נבדק ב-2014-03-07. {{cite web}}: (עזרה) George Szalai (21 ביוני 2013). "Star Wars: Episode VII' to Shoot at U.K.'s Pinewood". The Hollywood Reporter. {{cite web}}: (עזרה) Gaydos, Steven (26 באוגוסט 2013). "Where in the World Will the New 'Star Wars' Films Shoot?". Variety. {{cite news}}: (עזרה) J.J. Abrams Hires 'Star Trek' Cinematographer to Shoot 'Star Wars: Episode VII' on 35MM Film - TheWrap Breznican, Anthony (7 בנובמבר 2013). "'Star Wars: Episode VII': Release set for December 18, 2015". Entertainment Weekly. {{cite web}}: (עזרה) Newton, Mark (11 בפברואר 2014). "Star Wars 7 plans 6 months of filming from May". Movie Pilot. אורכב מ-המקור ב-2014-02-11. נבדק ב-2014-03-07. {{cite web}}: (עזרה) "Disney to Release Avengers: Age of Ultron, Star Wars: Episode VII in IMAX". ComingSoon.net. 20 במרץ 2014. ארכיון מ-20 במרץ 2014. נבדק ב-20 במרץ 2014. {{cite web}}: (עזרה) הטריילר הרשמי ביוטיוב How Disney Bought Lucasfilm—and Its Plans for 'Star Wars' - Businessweek Molloy, Tim (19 בינואר 2014). "J.J. Abrams Says 'Star Wars Episode VII' Script Done, Confirms Jesse Plemons Talks". The Wrap. {{cite web}}: (עזרה) Keveney, Bill (20 בינואר 2014). "With script done, 'Star Wars' filming planned for May". USA Today. {{cite web}}: (עזרה) 'Star Wars: Force Awakens' Crosses $1 Billion Worldwide, Topping Christmas Weekend, Box Office Mojo, December 27th 2015 The Hollywood Reporter Staff (14 בינואר 2016). "Oscar Nominations: The Complete List". The Hollywood Reporter. נבדק ב-14 בינואר 2016. {{cite web}}: (עזרה) Giardina, Carolyn (4 בינואר 2016). "'Star Wars' Among Nominees for ACE Eddie Awards for Film Editing". The Hollywood Reporter. נבדק ב-4 בינואר 2016. {{cite web}}: (עזרה) "AFI Awards 2015". American Film Institute. 22 בדצמבר 2015. נבדק ב-22 בדצמבר 2015. {{cite web}}: (עזרה) Giardina, Carolyn (5 בינואר 2016). ""Star Wars," 'Mad max: fury Road' among art directors guild award nominees". The Hollywood Reporter. נבדק ב-5 בינואר 2016. {{cite web}}: (עזרה) "Bafta nominations 2016: Carol and Bridge of Spies lead the pack". The Guardian. 8 בינואר 2016. נבדק ב-8 בינואר 2016. {{cite news}}: (עזרה) Gray, Tim (4 בינואר 2016). "'Star Wars,' 'The Big Short,' 'Carol' Among Casting Society of America Nominees". Variety. נבדק ב-4 בינואר 2016. {{cite web}}: (עזרה) Adam, Ryan (3 בינואר 2016). "Central Ohio Film Critics nominations". Awards Daily. נבדק ב-3 בינואר 2016. {{cite web}}: (עזרה) Feinberg, Scott (22 בדצמבר 2015). "Critics' Choice Awards: 'Star Wars' Added as 11th Best Pic Nominee". The Hollywood Reporter. נבדק ב-22 בדצמבר 2015. {{cite web}}: (עזרה) "DFCS Nominates 'Mad Max: Fury Road,' 'Spotlight' as Year's Best Films". Denver Film Critics Society. 5 בינואר 2016. אורכב מ-המקור ב-2016-01-06. נבדק ב-5 בינואר 2016. {{cite web}}: (עזרה) "'Mad Max: Fury Road' Dominates 2015 Florida Film Critics Awards". Florida Film Critics Circle. 4 בינואר 2016. נבדק ב-4 בינואר 2016. {{cite web}}: (עזרה) "Georgia Film Critics Association 2015 Awards". Georgia Film Critics Association. 4 בינואר 2016. אורכב מ-המקור ב-2019-01-08. נבדק ב-4 בינואר 2016. {{cite web}}: (עזרה) Tapley, Kristopher (13 בינואר 2016). "'Mad Max,' 'American Horror Story' Lead Makeup and Hair Stylists Guild Nominations". Variety. נבדק ב-13 בינואר 2016. {{cite web}}: (עזרה) "14th Annual VES Awards Nominees". Visual Effects Society. 12 בינואר 2016. אורכב מ-המקור ב-2017-06-07. נבדק ב-2016-01-27. {{cite web}}: (עזרה)